
Szentendre Város Önkormányzat Képviselő-testületének

2005. január 18-i ZÁRT üléséről készült jegyzőkönyvéből

1.
Sürgősségi indítvány a Szentendrei Városi Bíróság előtt 4.P.20.775/2004. számon folyamatban lévő, ingatlan vételárhátralék és kamatai megfizetésének ügyében az egyik alperes által benyújtott egyezségi ajánlat megtárgyalásáról

  Előadó: Miakich Gábor polgármester
Szentendre Város Önkormányzat Képviselő-testületének

5/2005. (I.18.) Kt. sz. határozata:

Szentendre Város Önkormányzat Képviselő-testülete a szentendrei belterületi 8634/3/A/6. hrsz. alatt felvett öröklakás megnevezésű ingatlan megvásárlásából eredő, a Szentendrei Városi Bíróság előtt 4.P.20.775/2004. számon folyamatban lévő ügyben érvényesített követelésének megfizetése tárgyában az alábbiak szerint dönt.

1.
Peren kívüli egyezségi ajánlatot tesz Vida Edit, 2000 Szentendre, Károly u. 2. I. em. 6. sz. alatti lakos részére, mely szerint abban az esetben, ha Vida Edit 2005. március 10–ig megfizet az Önkormányzat javára 1.100.000 Ft–ot, azaz egymillió–egyszázezer forintot, az Önkormányzat az ingatlan magvásárlásából eredő további követeléseiről lemond.

2.
Hozzájárul, hogy a tartozás kifizetése céljából Vida Edit által felveendő bankkölcsönt biztosító jelzálogot az 1. pontban megjelölt ingatlanra bejegyezzék.

3.
Az 1. pontban foglalt összeg megfizetését követően hozzájárul az ingatlan–nyilvántartásban az Önkormányzat javára bejegyzett jelzálog, valamint elidegenítési és terhelési tilalom törléséhez.

4.
Utasítja a Polgármestert, hogy a peres eljárásban az e határozatban foglaltak szerinti tartalommal a peres felekkel egyezséget kössön.

Felelős: 
Polgármester

Határidő: 
2005. március 10.

K. m. f.


Miakich Gábor s. k. 
dr. Molnár Ildikó s. k.


polgármester
jegyző

Kapja:
1. 
 Önkormányzati és Szervezési Iroda – irattár  

2. 
 A Képviselő-testület tagjai

3. dr. Gerendás Gábor jogász – intézkedésre

4. Közgazdasági  Iroda 

Közzétéve a GroupWise-on és a Weboldalon.
A kiadmány hiteléül:

Szentendre, 2005. január 19.

Ancsin Mária

